Diari Oficial de la Generalitat Valenciana


Sumari del DOGV 8207, del 08-01-2018 (2017/11241)

RESOLUCIÓ de 4 de desembre de 2017, de la presidenta del Consell Rector de l'Institut Cartogràfic Valencià, per la qual s'adjudica el X Premi de Cartografia i Territori Pare Tosca.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8207

Data del DOGV
:   08-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11284


Data del document
:   04-12-2017

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * distinció honorífica

RESOLUCIÓ de 4 de desembre de 2017, de la presidenta del Consell Rector de l'Institut Cartogràfic Valencià, per la qual s'adjudica el X Premi de Cartografia i Territori Pare Tosca. [2017/11707]  
Antecedents de fet  
Primer. L'Ordre 10/2016, de 22 de setembre, de la Conselleria d'Habitatge, Obres Públiques i Vertebració del Territori, aprova les bases reguladores per a la concessió del Premi de Cartografia i Territori Pare Tosca, publicades en el Diari Oficial de la Generalitat Valenciana número 7883, de 28 de setembre de 2016.  
Segon. La Resolució de 5 de setembre de 2017, de la presidenta del Consell Rector de l'Institut Cartogràfic Valencià, va convocar el X Premi de Cartografia i Territori Pare Tosca. El punt huité d'aquesta resolució estableix que la competència per a resoldre la convocatòria correspon a la presidenta del Consell Rector de l'Institut Cartogràfic Valencià.   
Tercer. La Resolució del director de l'Institut Cartogràfic Valencià, de 5 d'octubre de 2017, designa els membres del jurat, responsables de la valoració dels treballs. El jurat es va reunir el dia 21 de novembre de 2017, a efectes de la valoració dels treballs presentats, i va alçar acta del desenvolupament de la sessió, la qual indica els treballs exclosos i el motiu, els treballs admesos, els criteris de valoració i la seua ponderació i els treballs guanyadors del premi. Així mateix, l'acta motiva l'atorgament de tres mencions especials per la qualitat dels treballs.  
  
Quart. L'acta està publicada en el portal institucional de l'Institut Cartogràfic Valencià (http://www.icv.gva.es/ca/inicio), segons l'apartat nové de la resolució de la convocatòria.  
Cinqué. En l'expedient consta certificat del secretari del jurat, de 27 de novembre de 2017, que determina la identitat dels autors dels treballs.  
  
Fonaments de dret  
Únic. L'article 7 de l'Ordre 10/2016, de 22 de setembre, de la Conselleria d'Habitatge, Obres Públiques i Vertebració del Territori, estableix que l'òrgan competent per a resoldre la present convocatòria correspon a la presidenta del Consell Rector de l'Institut Cartogràfic Valencià  
Per tot l'anterior, vista l'acta del jurat del dia 21 de novembre de 2017, resolc:  
  
Primer  
Excloure del procediment de selecció, per no complir el requisit de l'anonimat, d'acord amb l'apartat cinqué, paràgraf segon, de la resolució de convocatòria, els treballs següents:  
- TFG Infraestructura de dades espacials (IDE) municipi de Guardamar.  
- TFG Infraestructura de dades espacials de Picanya.  
- Estudi IDE Canàries.  
  
Segon  
Atorgar el X Premi de Cartografia i Territori Pare Tosca a:  
- Josep Mas Bolufer, en la modalitat de treball fi de grau, pel treball titulat TFG Línies Límit.  
- David Sánchez Jiménez, en la modalitat de treball fi de màster, pel treball titulat TFM 3DULC.  
  
Tercer  
Concedir tres mencions especials, per la qualitat dels treballs, a:  
- Raquel Luján García-Muñoz, en la modalitat de treball fi de grau, pel treball titulat Distanciometría-GNSS.  
- Adrián Castelló Martínez, en la modalitat de treball fi de màster, titulat Thesis-report.  
- Manuel Cardo Peña, en la modalitat de treball fi de màster, titulat Detecció de canvis amb Sentinel.  
  
Quart  
Informar els participants que l'Institut Cartogràfic Valencià publicarà en el seu portal institucional els treballs, durant un any. A aquests efectes, la presentació de la sol·licitud de participació implicarà l'autorització expressa a l'Institut Cartogràfic Valencià, sense necessitat d'una autorització posterior, per a la publicació, reproducció i distribució dels treballs.  
Contra aquesta resolució, que posa fi a la via administrativa, es podran interposar els recursos següents:  
A) Recurs contenciós administratiu davant dels jutjats contenciosos administratius de València, dins del termini de dos mesos comptadors des de l'endemà de la notificació de la present resolució, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
B) Potestativament, recurs de reposició davant de l'òrgan que ha dictat aquest acte, en el termini d'un mes comptador a partir de l'endemà de la notificació de la present resolució, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
Tot això, sense perjudici que els interessats puguen utilitzar qualsevol altra via que consideren oportuna en defensa dels seus drets.  
  
València, 4 de desembre de 2017.- La presidenta del Consell Rector de l'Institut Cartogràfic Valencià: María José Salvador Rubert.